
dobro promozgao i spoznao, da nema druge nego 
spremiti se, kako ću stupiti pred Boga.“ 

Ujutro 6. kolovoza, bio je prvi petak, primio je 
Moreno svetu pričest: “to mu je bila popudbina. O- 
podne zaputi se u državnu palaču, a usput se na- 
vrati u katedralu, gdje proboravi nekoliko vremena 
u molitvi. Na stepenicama državne palače pozdravi 
ga ubojica Rayo, koji pođe za njim i raskoli mu 
sabljom glavu, Moreno htjede da se obrani, no Rayo 
mu posiječe desnu ruku. Tri druga urotnika ispališe 
revolvere u Morena, koji je kušao da se nasloni na 
stup. Predsjednik se iznemogao sruši na tle, a kad 
Rayo prileti, da ga sabljom dotuče, kažu da ga je 
Moreno dočekao riječima: ,,Bog ne umire“. Sve se to 
dogodilo što bi okom trenuo. Adjutant bješe odmah 
skočio po stražu. Rayo pobježe, no jedan ga vojnik 
dostiže i probode bajunetom, a potom mu prosviriše 
glavu tanetom. Tako je ubojica prije osvanuo pred 
vječnim sucem negoli njegova žrtva, Morena, koji je 
izdisao, odnesoše u trijem katedrale, tu je primio 
svetu pomast i preminuo podno .misijskoga križa, 
što ga je nazad godinu dana na svojim ramenima 
nosio, Narod je na glas plakao. Tri je dana mrtvo 
tijelo velikog predsjednika ležalo izloženo u kate- 
drali; narod svih staleža grnuo, da posljednji put 
vidi lice ubijenoga oca. Dne 9, kolovoza bio je ve- 
ličanstven pogreb. Na sarkofagu pisahu s velikim 
slovima ove riječi: Obnovitelju domovine, ne- 
slomivom braniču vjere, M. Vanino D. ]. 

PRIRODOFIS I ODGOJ SRCA, 


Kako se kod nas po ,Prirodi“ sve više širi za- 
nimanje za prirodne znanosti — a ,Priroda“ baš u 
važnim stvarima ne pazi na znanstvenu strogost 
gradeći smione i kadšto i krive zaključke iz prirod- 
nih pojava i činjenica, to če biti dobro, da iznesemo 

nekoliko načela, po kojima mi kršćani treba da pro- 
matramo prirodu i njezine pojave. 

Ova su načela izvađena iz strogo znanstvenog 
djela Himimel und Erde, šio su ga izdali vrsni 
stručnjaci |. Plaszman, 1. Pohle, P. Kreichgauer i L. 
Waagen. 

Progovorit ćemo najprije o koristi i vrijed- 
nosti, što ju prirodne znanosti imaju za nao- 
brazbu čovjeka. 


Rečeni učenjaci u uvodu svog djela ističu veoma 
važnu istinu, kad kažu: ako se danas ističe nekakva 
opreka između svjetovnog naziranja_ mnogih istraži- 
vača prirođe i kršćanske vjere, mi izjavljujemo, da . 
ovi ljudi nijesu nikako iz zloće protivnici pozitivne 
vjere, već je tomu uzrok većinom njihov individuani 
odgoj, okolina, u kojoj se kreću, duh vremena, u 
kome žive, predsude i nesporazumak. Jer prirodo- 
slovna znanost sama po sebi nije ništa drugo nego 
duboko promatranje prekrasne knjige, po kojoj je 
Stvoritelj razasuo svoje velike, lijepe, uzvišene, čiste, 
svete misli, koje moraju čovjeka zapanjiti, uzdići, 
oplemeniti — dovesti do Onoga, koji je te sve mi- 
sli u prirodi utjelovio. Prirodoslovne znanosti 
—- to svečano priznajemo, najbolje su pri- 
jateljice vjere, one su njezine pomoćnice. 

* 


Priznati moramo, da je t. zv. klasička ili huma- 
nistička naobrazba i danas važna i potrebna, jer se 
bez nje naobražen čovjek u svijetu misliiaca ne mo- 
že snaći, ali ipak moramo zagovarati odlučno i to, 
da se i prirodoslovnim naukama dade dostoino mje- 
sto i u općoji u višoj naobrazbi, pa dok žalimo, 
što zastupnici prirodnih znanosii često s prezirom 
govore o klasičkoj naobrazbi, odsuđujemo i za- 
stupnike humanističke naobrazbe, što ne daju za- 
služenog poštovanja prirodnim naukama u školama. 
Jedno s drugim treba spojiti i dovesti u sklad, pa če 

naobrazba biti i savremena i korisna, a nestat će 
mnogih nepotrebnih opreka. 
Jer prirodne znanosti imaju veliku vrijednost za 
nutarnju kulturu čovjeka. 
* 


Istina — i humanistička naobrazba djeluje od- 
gojno na srce, osobito kad se sjetimo grčke trage- 
dije — ali to nije tako živo, tako neposredno, kao 
promatranje prirode, za koje i. mladež vrlo. malo ima= 
de ljubavi i smisla. Iz zadušnih školskih zgrada , 
izlaze u nemirnu sferu grada, gdje se sve nervozno 4-+ 

osPžuredje se umjetnim načinom djeluje na maštu, 
osjećaje i strasti, pa se misli zapleću kao klupko, 
kojeg ne možeš odmotati. Zar se u takvoj sferi mogu 
u duši javljati mirne, sređene misli, koje dižu srce i 
čuvstvo ? I ako, puni utisaka svoje okoline, pođu u 
prirodu, to_ su slijepi za ljepote njezine, jer-fii“Ke 
znaju promatrati. ,Prolaze“, veli dr. med. Bergmann, 
»kroz vrt Božji, a ne vide cvjetanja bez kraja, ne 
čuju pjeva ptica, ne opažaju panorame, koja mora 
srce začarati“. — A ipak, šfo se više srcu smije od 
cvjetne livade? ima li simfonije, koja bi više začara- 
vala od guste, hladovite šume sa svojim hrašćem i 
bukvama, sa svojim grmljem i mahovinom, sa svojim 
balsamastim mirisom, što se iz cvjeća kao iz kadio- 
nica izvija, od šume, u kojoj izletnika dočeka neiz- 
brojni zbor pjevača? Zar čovjek ne osjeća, kao da je 
došao u hram, u kome se uz oblake tamjana k nebu 
diže Rlesma »Te Deum laudamus“ ? a 
to može močnije u našoj duši buditi. misao na 
Beskrajnoga od azurnog oceana, koji se gubi u ne- 
doglednu daljinu, ili promatranje .diamantima posu- 
tog noćnog neba — u čijim visinama se u veličan- 
stvenom miru kreću nama nepojmljive tjelesine_ ne- 
dokučivom brzinom? Gdje pulsira življi i topliji ži- 
vot kao u brbljavom potoku, što natapa poljane, ili 
u gorskoj -bujict ili u sniježnobijelom slapu? Sve to 
diže srce i napunja slatkočom i mirom. A što ćuti 

srce, kad se čovjek upusti u promatranje na oko 
Sitnih stvari u prirodi? Gdje ćeš naći partuma fini- 
jeg od ljubice, ruže, đurdica; itd.? 

“U prirodi čovjek ćuti, da se nalazi u ateljeru 
umjetnika, koji je piemenit, nježan, čist, veličanstven, 
a jednostavan, nedokučiv, a u svemu nama bliz — i 
zato nigdje kao u prirodi ne ćuti čovjek potrebu mo- 
litve, nigdje mu se kao u prirodi ne bude u srcu 
ljepša i plemenitija čuvstva. | zato priznajemo, da iza 
vjeronauka, koji sadržaje objavljene misli Božje, do- 
lazi odmah priroda, kao sredstvo za spoznaju Boga 
i Njegovih savršenosti, Na ovo odgajatelji ne bi smjeli 
nikada zaboraviti. 

Đakovo. G. Galović. 


99000$00999 
0000090000 


UMIJEĆE MOLITVE. 
(ARS ORANDL) 


Napisao Msgr. de. MATHIES. 
Prevodi BOGOLJUB STRIŽIĆ. 
Duh od Duha i duh k Duhu. 

B II. 

Moliti reći će s Bogom općiti. Mi ljudi imamo 
duhovne, duševne sile. imamo razum, koji može da 
se bavi Bogom, njegovim svojstvima, njegovim zako- 
nima, njegovim snošajem prema nama i ostalim stvo- 
renjima. Dalje imamo volju, koja može da teži za do- 
brom, što ga Bog može dati, može da se kloni zla, 
što se Bogu ne mili. 1 Bog je duhovno biće. On je 
najviše, najslobodnije duhovno biće. Kad Sv. Pismo 
kaže, da smo stvoreni na sliku i priliku Božju, to 
znači, da smo biča, koja imaju razum i slobodnu 

* volju kao Bog. Samo šta Bog sve to posjeduje u najsa- 
vršenijoj mjeri, u neizrecivoj punoči nedjeljive jed- 
note i tajanstve1e jednostavnosti, od sebe samoga i 


